મુખ્યમંત્રીએ પોતાના વક્તવ્યના પ્રારંભે વિધાનસભાના અધ્યક્ષ સ્વ. અશોક ભટ્ટને યાદ કરી એક શ્રદ્ધાંજલિ અર્પણ કરી હતી અને ખાલી પડેલા અધ્યક્ષપદે એક આદિવાસી દીકરો છે તેમ જણાવી નવા નિમાયેલા અધ્યક્ષ ગણપત વસાવાને બીરદાવ્યા હતા. આજનો આ એનઆરજી સંમેલન વિશ્વભરમાં પથરાયેલા અને ગુજરાતને પ્રેમ કરનાર તમામ નાગરિકનો આભાર માનવા- વંદન કરવા રાખવામાં આવ્યો હોવાનં જણાવી ગુજરાત સ્વર્ણિમ જયંતી વર્ષને જ્યાં જ્યાં ગુજરાતીઓ વસે છે ત્યાં વિવિધ કાર્યક્રમો યોજી પહોંચાડવાનો પ્રયાસ કર્યો છે તેને બીરદાવી હતી. એટલું જ નહીં આ સમગ્ર ઉમંગને વૈશ્વિક શક્તિમાં પરિવર્તિત કરવો છે તેવું લાગણીવશ શબ્દોમાં કહી આ તાર જે જોડાયા છે તે ડિસકનેક્ટ ન થવા જોઈએ અને સ્વર્ણિમજયંતી વર્ષમાં ફરી એક વાર એવી રીતે લાગણીના તાંતણે જોડાઈએ જેનાથી આગામી વર્ષો સુધી સાથે મળી રાજ્ય અને દેશ માટે એક શક્તિ બની રહે તેવું કંક કરવાની અભિલાષા બીનનિવાસી ગુજરાતીઓ સમક્ષ મુખ્યમંત્રીએ વ્યક્ત કરી હતી.